**УГОВОР О КУПОПРОДАЈИ**

Закључен између:

1. ЗДРАВСТВЕНИ ЦЕНТАР ВРАЊЕ, улица Јована Јанковића Лунге бр.1, кога заступа в.д. директора dr Владимир Стаменковић, (у даљем тексту: Купац)

Матични број: 07205805

Текући рачун: 840-367-667-17

ПИБ: 100548147

и

1. „Ortokon“d.o.o., са седиштем у Нишу, улица Булевар Светог цара Константина бр. 80-86, кога заступа директор Вера Пешић, (у даљем тексту: Добављач)

Матични број: 17502522

Текући рачун: 105-21392-67

ПИБ: 102928153

ОСНОВ УГОВОРА

|  |  |
| --- | --- |
| Број јавне набавке | ЈНПГ 01/16 |
| Број Одлуке о додели уговора и датум доношења Одлуке | бр. 01-465 од 18.02.2016.г. |
| Понуда изабраног понуђача | бр. 04-401 од 11.02.2016.г. |

ПРЕДМЕТ УГОВОРА

**Члан 1.**

Предмет овог уговора је набавка добара (**уградни материјал у ортопедији)** - за потребе Здравственог центра Врање, према понуди понуђача која је заведена у Здравственом центру Врање под бројем 04-401 од 11.02.2016.године, која чини саставни део овог уговора.

|  |  |  |  |  |
| --- | --- | --- | --- | --- |
| **Ред. Бр.** | **Назив добра** | **Јединица мере** | **Кол.** | **ПОПУЊАВА ПОНУЂАЧ** |
| **Цена по јединици мере,**  **без ПДВ-а** |
| *1* | *2* | *3* | *4* | *5* |
| **Партија 1:** **Спољни фиксатор по Митковићу** | | | | |
| 1. | Спољни фиксатор по Митковићу за корекцију потколенице са носачима на клик | комад | 2 | 100.000,00 дин. |
| Укупна вредност партије, без обрачунатог ПДВ-а | | | 200.000,00 дин. | |
| Укупна вредност партије, са обрачунатим ПДВ-ом | | | 220.000,00 дин. | |
| Рок и начин плаћања | | | Одложено 90 дана од дана испоруке добара | |
| Рок испоруке **(не дужи од 2 дана)** | | | 1 дан | |
| Место испоруке | | | Ф-ко наручилац | |

Вредност уговора без ПДВ-а је: 200.000,00 динара, а са ПДВ-ом је: 220.000,00 динара.

ЦЕНА, РОК И УСЛОВИ ПЛАЋАЊА

**Члан 2.**

Купац се обавезује да јединичну цену утврђену у члану 1. увећану за износ ПДВ-а, плати у року од 90 дана од дана испоруке добара које су предмет овог уговора.

Уговорене цене су фиксне и не могу се мењати у периоду важења уговора.

ИСПОРУКА

**Члан 3.**

Добављач се обавезује да по потписивању овог уговора сукцесивно врши испоруку предметне набавке према захтевима купца. Испорука се врши у року наведеном у понуди, по пријему поруџбине, Ф-ко купац.

Продужење рока испоруке толерише се само у случају више силе.

Уколико добављач не може да изврши испоруку у уговореном року, купац може приступити раскиду уговора.

**Члан 4.**

Уговорне стране су дужне да изврше квантитативну примопредају добара, уз присуство представника обе уговорне стране. Евентуална рекламација од стране купца на испоручене количине мора бити сачињена у писаној форми и достављена добављачу у року од 24 (двадесетчетири) часа.

**Члан 5.**

Предметна набавка мора бити упакована на начин који је уобичајен за ту врсту добра и испоручен у оригиналној амбалажи произвођача.

Уколико се испоруком не задовољи квалитет, добављач је у обавези да купцу одмах, а најкасније у року од 3 (три) дана испоручи другу количину добара одговарајућег квалитета.

**Члан 6.**

У случају да Решење о упису медицинског средства истиче у току периода важења уговора, наручилац задржава право да затражи од добављача доказ да је извршио обнову уписа у Регистар медицинских средстава. Уколико добављач то није учинио, купац има право на једностани раскид уговора.

**Члан 7.**

Уговорна страна, незадовољна испуњењем уговорних обавеза друге уговорне стране има право на једнострани раскид уговора писаним путем, под условом да је своје уговорне обавезе у потпуности испунила.

Уговорна страна која жели да раскине уговор, обавезује се да претходно, другој уговорној страни, достави писано обавештење о разлозима за раскид уговора и да јој остави примерен рок од 8 (осам) дана за испуњење обавеза.

Уколико друга уговорна страна не испуни обавезу ни у накнадно остављеном примереном року, уговор ће бити раскинут.

Средства за реализацију овог уговора обезбеђена су финансијским планом за 2016.г.

Плаћање доспелих обавеза насталих у 2016.год. вршиће се до висине одобрених средстава на позицији у финансијском плану за ту намену, а у складу са Законом којим се уређује буџет за 2016.г.

За део реализације Уговора који се односи на 2017.г, реализација Уговора ће зависити од обезбеђења средстава предвиђених финансијским планом за 2017.г.

У супротном, Уговор престаје да важи без накнаде штете због немогућности преузимања обавеза од стране купца.

ИМЕНА УГОВОРА

**Члан 8.**

Наручилац може, након закључења уговора о јавној набавци повећати обим предмета набавке, с тим да се вредност уговора може повећати максимално до 5% од укупне вредности првобитно закљученог уговора.

ВИША СИЛА

**Члан 9.**

Наступање више силе ослобађа од одговорности уговорне стране за кашњење у извршењу уговорених обавеза. О датуму наступања, трајању и датуму престанка више силе, уговорене стране су обавезне, да једна другу обавесте писменим путем у року од 24 (двадесетчетири) часа.

ТРАЈАЊЕ УГОВОРА

**Члан 10.**

Овај Уговор ступа на снагу даном потписивања од стране овлашћених представника уговорних страна и траје годину дана.

ЗАВРШНЕ ОДРЕДБЕ

**Члан 11.**

Измене и допуне Уговора могу се вршити Анексом уговора уз сагласност обе уговорне стране.

**Члан 12.**

Сва спорна питања у тумачењу и примени овог Уговора решаваће споразумно овлашћени представници уговорних страна. Уколико се неспоразум не може отклонити, настали спор ће се решавати пред надлежним Привредним судом у Лесковцу.

На све што није регулисано овим Уговором, примењиваће се одредбе Закона о облигационим односима.

**Члан 13.**

Овај Уговор је сачињен у 4 (четири) истоветна примерка, од којих по 2 (два) задржавају обе уговорне стране.

ДОБАВЉАЧ КУПАЦ

„Ortokon“d.o.o. Ниш ЗДРАВСТВЕНИ ЦЕНТАР ВРАЊЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Вера Пешић Dr Владимир Стаменковић